Comunicat eficiență energetică la Oradea

Energynomics organizează a șasea conferință din acest an dedicată eficienței energetice, care va avea loc la hotel Ramada din Oradea la data de 15 Octombrie, începând cu ora 09:00.

Evenimentul îşi propune să crească nivelul de conștientizare și de înţelegere asupra modului în care se poate îmbunătăţi eficiența energetică în orașul Oradea și regiunile apropiate.

Ne propunem să reunim companiile din domeniu și consumatorii finali, inclusiv autorităţile publice din zona metropolitană Oradea, cu privire la beneficiile reale şi tangibile ale reducerii consumului de energie.

Vom aduce în faţa celor interesaţi informaţii la zi cu privire la cadrul legislativ, dar mai ales măsuri și soluții concrete, experți și companii capabile să le aplice, în special din comunitatea profesioniștilor în energetică și clădiri din Oradea.

Vor participa peste 80 de specialiști de la Start-up-uri și IMM-uri, până la cele mai mari întreprinderi, factori de decizie din companii de tip ESCO, manageri energetici dar și cadre universitare din industrie.

Principalele teme abordate vor cuprinde:

* Servicii energetice: Prevederile legale şi soluţii pentru stimularea pieței serviciilor energetice, echilibrare şi flexibilitate energetică;
* Informarea consumatorilor – aspect vital în promovarea eficienței energetice;
* Centrale termice și încălzire: evaluarea potențialului de creştere a eficienţei în cogenerare și încălzire centralizată;
* Obligații, audituri și monitorizare: opțiuni de implementare și probleme privind monitorizarea;
* Planuri de acțiune naționale pentru eficiență energetică – mobilitatea electrică și iniţiative locale;

Speakeri confirmați:

* **Mircea Mălan,** Viceprimar Primăria Oradea
* **Bogdan Anton,** Departamentul pentru eficienţă energetică, ANRE
* **Horia Garlonta,** Head of Scada Departament, Eximprod
* **Romulus Berdei,** Director general Control Point, powered by Valmet
* **Lauru Bădiță,** Country Manager O&M România Photon Energy
* **Cristian Pîrvulescu,** CEO Enevo Group

**Conferinţa este organizată de energynomics.ro cu sprijinul partenerilor noştri: Control Point powered by Valmet, Enevo Group, Eximprod, Photon Energy.**

**Parteneri media și strategici: ANRE, Radio România Actualităţi, Camera de Comerț și Industrie Bihor, AIIR-FV, #better, SAMER.**

Mai multe informații regăsiți accesând următorul link:   <http://www.energynomics.ro/ro/eveniment-energynomics/eficienta-energetica-de-unde-pornesti-cu-cine-vorbesti-oradea-15-octombrie/>

Accesul la conferinţă este deschis tuturor profesioniștilor din industria energetică românească, precum și din sectoarele conexe, pe baza confirmării de participare transmise de Energynomics. Pentru a solicita o invitație vă rugăm să transmiteți intenția dumneavoastră la adresa de e-mail [denisa.nicola@wing-media.com](mailto:denisa.nicola@wing-media.com) sau la [office@wing-media.com](mailto:office@wing-media.com).

Înfiinţată în 2013, Wing Media Energy Consulting este singura agenție media de care oferă o gamă completă de servicii și consultanță specializată companiilor ce activează în domeniul energetic, atât în România, cât și la nivel internațional. WMEC este publisherul platformei de comunicare energynomics.ro, care include site-ul actualizat zilnic cu știri din industria energetică și sectoarele conexe acesteia, publicația Energynomics Magazine care apare trimestrial, o serie de evenimente proprii (Campanii de eficiență energetică și sesiuni de tipul Energy Breakfast Club – peste 20 evenimente pe an, cate un eveniment de tip Spring Cocktail, Energy Strategy Summit și Energynomics Award).